
Narva Väikese Pimeaia rekonstrueerimise keskkonnamõju hindamise algatamata jätmine

1. ASJAOLUD JA MENETLUSE KÄIK
15. oktoobril 2010. a esitas Narva Linnavalitsuse Linnavara- ja Majandusamet Narva Linnavalitsuse Arhitektuuri- ja Linnaplaneerimise Ametile ehitusloa taotluse Väikese Pimeaia, Kaldapealse aia ning Pimeaia tänavaäärse allee rekonstrueerimiseks (vastavalt Zoroaster OÜ poolt koostatud Narva Pimeaia rekonstrueerimisprojektile, töö nr 081008/2, 2008. a.). 
Narva Linna ehitusmääruse § 23 lõike 5 kohaselt Keskkonnamõju hindamise vajaduse otsustab Linnavara- ja Majandusamet. Vajadus määratakse detailplaneeringu või projekteerimistingimustega.  Linnavara- ja Majandusameti seisukoht on Narva Väikese Pimeaia rekonstrueerimise keskkonnamõju hindamine jätta algatamata.
Rekonstrueerimise põhieesmärgiks on paremate vaba-aja veetmise ja puhkevõimaluste loomine Narva vanalinnas. Kavandatavateks tegevusteks on tehnorajatiste ehitamine (veetrass purskaevu juurde, kanalisatsiooni plastorude paigaldamine, välisvalgustuse kaablitrass, välisvalgustuse laternapostid, kordusmaandused, kivine veerenn); krundi heakorrastamine (puude hooldusraie, mahavõtmine, uute taimede istutamine); kõnniteede, treppide, piirete ja purskkaevu rekonstrueerimine; väikevormide paigaldamine. 
Kavandatava rekonstrueerimise tsoonis asuv Väike Pimeaed on Narva vanalinnas asuva Pimeaia pargi üks osa. Narva Pimeaed on riikliku kaitse alla võetud 1959. a ja hetkel kehtib Pimeaia pargis Vabariigi Valitsuse 3. märtsi 2006. a määruses nr 64 „Kaitsealuste parkide, arboreetumite ja puistute kaitse-eeskiri” sätestatud kord. Eelnimetatud määruse kohaselt on Narva Pimeaia kaitse-eesmärk ajalooliselt kujunenud planeeringu, dendroloogiliselt, kultuurilooliselt, ökoloogiliselt, esteetiliselt ja puhkemajanduslikult väärtusliku puistu ning pargi- ja aiakunsti hinnaliste kujunduselementide säilitamine koos edasise kasutamise ja arendamise suunamisega.
Vastavalt Keskkonnamõju hindamise ja keskkonnajuhtimissüsteemi seaduse (KeHJS) §-le 6 lõike 3 punktile 41 peab otsustaja kaaluma kavandatava tegevuse  keskkonnamõju kaitstavale loodusobjektile. 
Keskkonnamõju hindamise algatamise või algatamata jätmise otsus võetakse vastu lähtuvalt KeHJS seaduse §-dest 7, 9 tegevusloa taotlemisel. 
Seega, kohaliku omavalitsuse kohustuseks on otsustada, kas keskkonnamõju hindamise läbiviimine on vajalik või mitte. 

Väikese Pimeaia rekonstrueerimise keskkonnamõju hindamise läbiviimine ei ole vajalik järgnevatel põhjustel:
1.1 Kavandatud tegevused ei avalda olulist keskkonnamõju ümbritsevale keskkonnale lähtudes  keskkonnamõju hindamise ja keskkonnajuhtimissüsteemi seaduse §-st 6. 
1.2 Narva Pimeaed kuulub 2008. a algatatud ning hetkel kooostamisel oleva Narva Vanalinna linnaosa osaüldplaneeringu ala piiridesse. Vanalinna osaüldplaneering ei näe ette kasutusotstarbe muutusi Narva Pimeaia osas.
Aastal 2009  viidi läbi Narva vanalinna linnaosa üldplaneeringu keskkonnamõju strateegiline hindamine (Ramboll Eesti AS, KSH aruanne, september 2010) vastavalt KeHJS-le. KSH eesmark oli hinnata Narva vanalinna üldplaneeringu rakendumisel ilmnevat võimalikku mõju erinevatele valdkondadele: vesi ja pinnas; välisõhu kvaliteet; taimed, loomad, looduskaitselised aspektid; elanikkond ja inimeste heaolu; sotsiaalsed mõjud; kultuuripärand ja maastik; majandus; jäätmeteke. Vastavalt hinnangule vanalinna üldplaneeringu rakendumisel kaasneb peamiselt positiivne mõju eelpool nimetatud valdkondadele ning nendes valdkondades seatud KSH eesmärgid on täidetud.

Erandiks on esile tõstetud kaitsealustele liikide kaitsust (nahkhiired), mis võivad saada negatiivset mõju üldplaneeringuga planeeritud võimaluste täiemahulisel rakendumisel. Aruandes on toodud välja leevendusmeetmed, mida tuleks rakendada vältimaks negatiivset mõju nahkhiirtele (lk.5, 75-76).
Vastavalt Narva vanalinna üldplaneeringu KSH aruandele haarab nahkhiirte elupaiga ala Viktoria, Honor ja Gloria bastione ja kasematte (vt. lk 39, Joonis 3). Projektiga kavandatav rekonstrueerimise tsoon looduskaitsealuses Väikeses Pimeaias asub bastionil Pax ning ei piirne otseselt nahkhiirte elupaikade alaga (Viktoria bastionil). 
Kuna ehitustööd toimuvad nahkhiirte elupaigast eemal, siis võimalik oht loomastikule (kaitsealustele liikidele) on sellel alal minimiseeritud.
1.3 Kuna Pimeaed on riikliku kaitse alla võetud 1959. a, projektiga kavandatud tegevused järgivad Vabariigi Valitsuse 3. märtsi 2006. a määruses nr 64 „Kaitsealuste parkide, arboreetumite ja puistute kaitse-eeskiri” sätestatud korda ning lähtuvad sellest parendades Pimeaia kui kaitsealuse pargi kaitse alla võtmise tinginud väärtuste seisundit.
2.  ÕIGUSLIKUD ALUSED
2.1 Kohaliku omavalitsuse korralduse seaduse § 30 lõike 1 punkti 3 kohaselt lahendab ja korraldab kohaliku elu küsimusi, mis ei kuulu volikogu pädevusse;. 
2.2 Keskkonnamõju hindamise ja keskkonnajuhtimissüsteemi seaduse § 7 lõike 1 järgi tegevusluba on ehitusluba või ehitise kasutusluba;

 2.3. Keskkonnamõju hindamise ja keskkonnajuhtimissüsteemi seaduse § 9 kohaselt otsustaja on tegevusloa andja. 

2.4. Keskkonnamõju hindamise ja keskkonnajuhtimissüsteemi seaduse § 11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul. 
2.6 Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.5 Narva linna ehitusmääruse §24  lg 4 ja 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3.  OTSUS

Mitte algatada Narva Väikese Pimeaia rekonstrueerimise keskkonnamõju hindamist.
4. RAKENDUSSÄTTED

4.1 Narva Väikese Pimeaia rekonstrueerimise keskkonnamõju hindamise algatamata jätmise otsusega saab tutvuda Narva Linnavalitsuse Arhitektuuri- ja Linnaplaneerimise Ametis vastuvõtuaegadel - esmaspäeviti kell 13.00-17.00; kolmapäeviti 10.00-12.00 ja 13.00-17.00.
4.2  Narva Linnavalitsuse Arhitektuuri- ja Linnaplaneerimise Ametil korraldada keskkonnamõju strateegilise hindamise algatamata jätmise otsuse avaldamine 14 päeva jooksul otsuse tegemisest arvates ametlikus väljaandes Ametlikud Teadaanded ja ajalehes, milles Narva linn avaldab oma ametlikke teadaandeid.

4.3 Korraldus on võimalik vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisest.
4.4 Korraldus jõustub teatavakstegemisest.

